Maria Mazzarello

Maria Domenica Mazzarello (Mornese, 1837ko maiatzaren 9a – Nizza Monferrato, 1881eko maiatzaren 14a) italiar lekaimea izan zen, Maria Laguntzailearen Alaben Institutuaren sortzailea. Pio XII.ak santu aitortu zuen 1951n. Haren jaieguna maiatzaren 14an ospatzen da.

 Bizitza 
Maria Mazzarello Piemonteko Mornese herrian jaio zen, 1837ko maiatzaren 9an, nekazari familia batean. 15 urte zituenean, Maria Sortzez Garbiaren Alaben Elkartean sartu zen, Domenico Pestarino erretorearen bitartez. Enganamendu handiz bizi izan zuen kristau fedea elkarte horretan, eta herriko nesken arteko apostolutzari lotu zitzaion. 23 urte zituelarik, tifusa harrapatu zuen; harrezkero aski osasun pattala izan zuen.

1864an Don Bosco ezagutu zuen, eta 1872an bat egin zuten Andre Maria Laguntzailearen Alaben Institutua sortzeko; salestarrak Turinen mutilekin egiten ari ziren lana edo antzekoa neskekin egitea zen haien asmoa. Institutua laster garatu eta hedatu zen, eta Maria Mazzarello izan zen ama nagusia, 1881eko maiatzaren 14an hil zen arte. 1938ko azaroaren 20an dohatsu aitortua izan zen, eta 1951ko ekainaren 24an Pio XII.ak kanonizatu zuen.

 Erreferentziak 

Kategoria:Santu katolikoak
Kategoria:Salestarrak
Kategoria:Italiako mojak
Kategoria:Emakume santuak
Kategoria:Pio XII.ak kanonizatutakoak